Ajuntament de ...
ORDENANÇA FISCAL NÚM. 2
IMPOST SOBRE ACTIVITATS ECONÒMIQUES
Article 1.- Fet imposable.
1. L'Impost sobre activitats econòmiques és un tribut municipal, directe i de caràcter real, el fet imposable del qual és el mer exercici, en el territori nacional, d'activitats empresarials, professionals o artístiques.
2. Es consideren, als efectes d'aquest impost, activitats empresarials les de ramaderia independent, les mineres, industrials, comercials i de serveis.
Article 2.- Subjectes passius.
1. Són subjectes passius les persones físiques o jurídiques i les entitats a què es refereix l'article 35.4 de la Llei general tributària sempre que realitzin en territori nacional qualsevol de les activitats que originen el fet imposable.
2. Els obligats tributaris que no resideixin a Espanya, hauran de designar un representant amb domicili en territori espanyol. L’esmentada designació haurà de comunicar-se a l’Ajuntament abans de la primera meritació de l’impost posterior a l’alta en el registre de contribuents.
Article 3.- Responsables i successors.
1. Són responsables tributaris les persones físiques i jurídiques determinades com a tals a la Llei General Tributària i a l’Ordenança General.
2. La derivació de responsabilitat requerirà que, prèvia audiència de l’interessat, es dicti acte administratiu, en els termes previstos a la Llei general tributària.
3. Les obligacions tributàries pendents s’exigiran als successors de les persones físiques, jurídiques i entitats sense personalitat, en els termes previstos a la Llei general tributària i a l’Ordenança General.
Article 4.- Beneficis fiscals de caràcter obligatori.
1. Estan exempts de l'impost:
A) L’Estat, les Comunitats Autònomes i les Entitats Locals, així com els Organismes autònoms de l’Estat i les Entitats de dret públic de caràcter anàleg de les Comunitats Autònomes i de les Entitats Locals.
B) Els subjectes passius que iniciïn l’exercici de la seva activitat en territori espanyol, durant els dos primers períodes impositius d’aquest impost en què es dugui a terme l’activitat.
Als efectes, es considerarà que es produeix aquest inici quan es tracti d’entitats de nova creació o quan, havent estat creades amb anterioritat, hagin romàs inactives des de la seva constitució. Tanmateix, no es considerarà que s’ha produït l'inici quan, encara que es tracti d'un nou subjecte passiu, l’activitat s'hagi exercit anteriorment sota altra titularitat, condició que concorre, entre d'altres supòsits, en els casos de:
- Fusió, escissió o aportació de branques d'activitat.
- Transformació de societats.
- Canvi en la personalitat jurídica tributària de l’explotador quan l’anterior titular mantingui una posició de control sobre el patrimoni afecte a l’activitat en la nova entitat.
C) Els següents subjectes passius:
- Les persones físiques, siguin o no residents en territori espanyol.
- Els subjectes passius de l’Impost sobre societats, les societats civils i les entitats de l’article 35.4 de la Llei general tributària que tinguin un import net del volum de negoci inferior a 1.000.000 EUR.
- Quant als contribuents per l’Impost sobre la renda de no residents, l’exempció només afectarà als que operin en Espanya mitjançant establiment permanent, sempre que tinguin un import net del volum de negoci inferior a 1.000.000 EUR.
A efectes de l’aplicació de l’exempció prevista en aquesta lletra, es tindran en compte les següents regles:
1a) L’import net del volum de negoci es determinarà d’acord amb allò previst a l’article 35.2 del Codi de comerç. 
2a) L’import net del volum de negoci serà, en el cas dels subjectes passius de l’Impost sobre societats o dels contribuents per l’Impost sobre la renda de no residents, el del període impositiu respecte del qual hagués finalitzat el termini de presentació de declaracions per aquests tributs l’any anterior al de la meritació de l’Impost sobre activitats econòmiques. En el cas de les societats civils i les entitats a què es refereix l’article 35.4 de la Llei general tributària, l’import net del volum de negoci serà el que correspongui al penúltim any anterior al de la meritació d’aquest impost. Si el dit període impositiu hagués tingut una durada inferior a l’any natural, l’import net del volum de negoci s’elevarà a l’any.
3a) Per al càlcul de l’import del volum de negoci es tindrà en compte el conjunt de les activitats econòmiques exercides pel subjecte passiu.
No obstant, quan l’entitat formi part d’un grup de societats per concórrer alguna de les circumstàncies considerades a l’apartat 1 de l’article 42 del Codi de comerç com a determinants de l’existència de control, amb independència de l’obligació de consolidació comptable, l’import net del volum de negoci es referirà al conjunt d’entitats que pertanyin al grup.
A aquests efectes, s’entendrà que els casos de l’article 42 del Codi de comerç són els recollits en la secció 1a. del Capítol I de les normes per a la formulació dels comptes anuals consolidats, aprovades pel RD 1159/2010, de 17 de setembre. 

4a) En el supòsit dels contribuents per l’impost sobre la renda de no residents, s’atendrà a l’import net del volum de negoci imputable al conjunt dels establiments permanents situats en territori espanyol.
D) Les entitats gestores de la Seguretat Social i les Mutualitats de Previsió Social regulades en el text refós de la Llei d’ordenació i supervisió de les assegurances privades, aprovat per Reial decret legislatiu 6/2004, de 29 d’octubre.
E) Els organismes públics d’investigació i els establiments d’ensenyament en tots els seus graus costejats íntegrament amb fons de l’Estat, de les Comunitats Autònomes, o de les Entitats Locals, o per fundacions declarades benèfiques o d’utilitat pública, i els establiments d’ensenyament en tots els seus graus que, mancant d’ànim de lucre, estiguin en règim de concert educatiu, inclús si faciliten als seus alumnes llibres o articles d’escriptori o els presten els serveis de mitja pensió o internat, i encara que, per excepció, venguin al mateix establiment els productes dels tallers dedicats al dit ensenyament, sempre que l’import d’aquesta venda, sense utilitat per a cap particular o tercera persona, es destini, exclusivament, a l’adquisició de matèries primes o al sosteniment de l’establiment.
F) Les associacions i fundacions de disminuïts físics, psíquics i sensorials, sense ànim de lucre, per les activitats de caràcter pedagògic, científic, assistencials i d’ocupació que per a l’ensenyament, educació, rehabilitació i tutela de disminuïts realitzin, encara que venguin els productes dels tallers dedicats a les esmentades finalitats, sempre que l’import d’aquesta venda, sense utilitat per a cap particular o tercera persona, es destini, exclusivament, a l’adquisició de matèries primes o al sosteniment de l’establiment.
G) La Creu Roja.
H) Els subjectes passius als que els sigui d’aplicació l’exempció en virtut de tractats o convenis internacionals.
I) A l’empara del que disposa l’article 15.2 de la Llei 49/2002, de 23 de desembre, de règim fiscal de les entitats sense finalitats lucratives i dels incentius fiscals al mecenatge, estaran exemptes, per les explotacions econòmiques detallades en l’article 7 de dita llei que desenvolupin, en compliment del seu objecte o finalitat específica, les següents entitats sense finalitats lucratives, sempre que compleixin els requisits establerts a l’article 3 de la mateixa llei:
a) Les fundacions.
b) Les associacions declarades d’utilitat pública.
c) Les organitzacions no governamentals de desenvolupament a què es refereix la Llei 23/1998, de 7 de juliol, de cooperació internacional per al desenvolupament, sempre que estiguin constituïdes com a fundacions o associacions.
d) Les delegacions de fundacions estrangeres inscrites en el registre de fundacions.
e) Les federacions esportives espanyoles, les federacions esportives territorials d’àmbit autonòmic integrades en les anteriors, el comitè olímpic espanyol i el comitè paralímpic espanyol.
f) Les federacions i associacions de les entitats sense finalitats lucratives a que es refereixen la lletres anteriors.
2. Els subjectes passius a què es refereixen les lletres A), B), D), G) i H) de l’apartat 1 anterior no estaran obligats a presentar declaració d’alta en la matrícula de l’impost.
3. Els beneficis regulats en les lletres E) i F) de l'apartat 1 anterior tindran caràcter pregat i es concediran, quan procedeixi, a instància de part.
4. L’aplicació de l’exempció de la lletra I) de l’apartat 1 anterior estarà condicionada a que l’entitat comuniqui a l’ajuntament que s’ha acollit al règim fiscal especial i al compliment dels requisits establerts en la Llei 49/2002, de 23 de desembre, de règim fiscal de les entitats sense finalitats lucratives i dels incentius fiscals al mecenatge.
5. Les cooperatives, llurs unions, federacions i confederacions, així com les societats agràries de transformació, gaudiran de la bonificació del 95% de la quota prevista en la Llei 20/1990, de 19 de desembre, sobre règim fiscal de les cooperatives.
6. Els que iniciïn l’exercici de qualsevol activitat professional classificada en la secció segona de les tarifes de l’impost gaudiran d’una bonificació del 50 per 100 de la quota corresponent, durant els cincs anys d’activitat següents a la conclusió del segon període impositiu de desenvolupament de la mateixa. Aquest període caducarà una vegada transcorreguts cinc anys des de la finalització de l’exempció prevista en la lletra B) de l’apartat 1 d’aquest article.
7. A l’empara del que preveu la nota comuna primera a la divisió 6 de les tarifes de l’impost, quan els locals en què es realitzin les activitats classificades en aquesta divisió restin tancats més de tres mesos per la realització d’obres majors per a les quals es requereixi l’obtenció de llicència urbanística, la quota tributària del període impositiu corresponent es reduirà en proporció al nombre de dies que resti tancat el local.
8. A l’empara del que preveu la nota comuna segona a la divisió 6 de les tarifes de l’impost, quan es duguin a terme obres a les vies públiques, que tinguin una duració superior als tres mesos i afectin als locals en què es realitzin activitats classificades en aquesta divisió que tributin per quota municipal, es concedirà una reducció de fins al 80% de la quota tributària del període impositiu corresponent, atenent al grau d’afectació dels locals per les dites obres.
9. Les reduccions regulades en els apartats 7 i 8 anteriors abasten exclusivament a la quota tributària, integrada per la quota de tarifa ponderada pel coeficient previst en l’article 8 i modificada, si s'escau, per aplicació del coeficient de situació fixat en l’article 9 d’aquesta ordenança, i es concediran per l’Ajuntament a sol·licitud dels contribuents afectats. L’acord de concessió fixarà el percentatge de reducció i inclourà, si s’escau, el reconeixement del dret a la devolució de l’import reduït.
Article 5.- Beneficis fiscals de caràcter potestatiu.
No se n’aprova cap.
Article 6.- Procediment de concessió de beneficis fiscals.
1. Les sol·licituds per al reconeixement dels beneficis fiscals amb caràcter pregat regulats en els articles 4t i 5è d’aquesta ordenança, quan no tinguin regulat un termini específic de presentació, s'hauran de presentar abans que les respectives liquidacions adquireixin fermesa, o juntament amb la declaració d'alta per l’impost, a l'entitat que dugui a terme la gestió censal, i hauran d'anar acompanyades de la documentació acreditativa. En tal cas, els beneficis fiscals tindran efectes a partir del període impositiu a què es refereix la sol·licitud, sempre que en la data de meritació del tribut concorrin els requisits legalment exigibles per al seu gaudiment.
2. El termini de resolució dels expedients corresponents serà de sis mesos, a comptar des de la data en què la sol·licitud hagi entrat al registre de l’òrgan competent per a la seva tramitació. Posat que no s’hagi resolt en aquest termini, la sol·licitud ha d’entendre’s desestimada.
Article 7.- Quota tributària.
La quota tributària serà la resultant d'aplicar les tarifes de l'impost, el coeficients de ponderació i situació regulats en els articles 8è i 9è de la present ordenança, així com les bonificacions i reduccions regulades en els articles 4 i 5 anteriors.
Article 8.- Coeficient de ponderació.
D'acord amb el que preveu l'article 86 del text refós de la Llei reguladora de les hisendes locals, aprovat per Reial decret legislatiu 2/2004, de 5 de març, sobre les quotes municipals fixades en les tarifes de l'impost s’aplicarà, en tot cas, un coeficient de ponderació, determinat en funció de l’import net del volum de negoci del subjecte passiu, segons el quadre següent:
	Import net del volum de negoci (EUR)
	Coeficient

	Des de 1.000.000,00 fins 5.000.000,00
	1,29

	Des de 5.000.000,01 fins 10.000.000,00
	1,30

	Des de 10.000.000,01 fins 50.000.000,00
	1,32

	Des de 50.000.000,01 fins 100.000.000,00
	1,33

	Més de 100.000.000,00
	1,35

	Sense volum net de negoci
	1,31


Als efectes de l’aplicació d’aquest coeficient, l’import net del volum de negoci del subjecte passiu serà el corresponent al conjunt d’activitats econòmiques exercides pel mateix i es determinarà d’acord amb allò previst en la lletra C) de l’apartat 1 de l’article 4t d’aquesta ordenança.
El coeficient 1,31 s’aplicarà en tot cas per a la determinació de la quota corresponent a les activitats desenvolupades pels subjectes passius no residents que operin sense establiment permanent.
Quan al moment de practicar la liquidació es desconegui l’import net del volum de negoci per causes imputables al subjecte passiu, es podrà efectuar una liquidació provisional amb aplicació del coeficient 1,31, a expenses de la regularització posterior que sigui procedent.
Article 9.- Coeficients de situació.
1. Als efectes del que preveu l'article 87 del text refós de la Llei reguladora de les hisendes locals, aprovat per Reial decret legislatiu 2/2004, de 5 de març, les vies públiques d'aquest municipi es classifiquen en...... categories fiscals. Annex a aquesta ordenança figura l'índex alfabètic de les vies públiques amb expressió de la categoria fiscal que correspon a cadascuna d'elles.
2. Les vies públiques que no apareguin relacionades a l'índex alfabètic abans esmentat seran considerades de la categoria que tingui assignat un coeficient més baix i romandran en la susdita classificació fins al primer de gener de l'any següent a aquell en què el Ple d'aquest Ajuntament aprovi la categoria fiscal corresponent i la inclusió a l'índex alfabètic de vies públiques.
3. Sobre les quotes incrementades per aplicació del coeficient assenyalat a l'article 8è. d'aquesta Ordenança, i atenent la categoria fiscal de la via pública on radica físicament el local en què es realitza l'activitat econòmica, s'estableix la taula de coeficients següent:
CATEGORIA FISCAL DE LES VIES PÚBLIQUES.
	
	1a
	2a
	3a
	4a
	5a
	.....

	Coeficient aplicable
	---
	---
	---
	---
	---
	.....


4. El coeficient aplicable a qualsevol local ve determinat pel corresponent a la categoria del carrer on tingui assenyalat el número de policia o estigui situat l'accés principal.
Article 10.- Període impositiu i meritació.
1. El període impositiu coincideix amb l'any natural, excepte quan es tracta de declaracions d'alta per inici d'una activitat; en aquest cas comprendrà des de la data de començament de l'activitat fins al final de l'any natural.
2. L'impost es merita el primer dia del període impositiu i les quotes són irreductibles, excepte quan, en els casos de declaració d'alta per inici d'activitat, el dia de començament no coincideixi amb l'any natural, supòsit en el qual les quotes es calcularan proporcionalment al nombre de trimestres naturals que resten per finalitzar l'any, inclòs el de començament de l'exercici de l'activitat.
També, i en el cas de baixa per cessament en l'exercici de l'activitat, les quotes seran prorratejables per trimestres naturals, exclòs aquell en què es produeixi aquest cessament. A tal fi els subjectes passius podran sol·licitar la devolució de la part de la quota corresponent als trimestres naturals en els quals no s'hagués exercit l'activitat.
3. En les activitats de serveis d'espectacles i de promoció immobiliària, la part de la quota corresponent als espectacles celebrats i als metres quadrats venuts es merita quan es celebren els espectacles o es formalitzen les alienacions, respectivament.
Article 11.- Règim de declaració i d'ingrés.
1. És competència de l'Ajuntament la gestió tributària d'aquest impost, que comprèn les funcions de concessió i denegació de beneficis fiscals, realització de les liquidacions que condueixin a la determinació dels deutes tributaris, emissió dels instruments de cobrament, resolució dels recursos que s'interposin contra els susdits actes, i actuacions per a la informació i l'assistència al contribuent.
2. Contra els actes de gestió tributària, competència de l’Ajuntament, els interessats poden formular recurs de reposició, previ al contenciós administratiu, en el termini d’un mes a comptar des de l’endemà al de la notificació expressa o al de la finalització del període d’exposició pública dels padrons corresponents.
3. La interposició de recursos no paralitza l'acció administrativa de cobrament, llevat que, dins el termini previst per a interposar-los, l'interessat sol·liciti la suspensió de l'execució de l'acte impugnat i adjunti garantia suficient. En casos excepcionals, però, l'òrgan competent pot acordar la suspensió del procediment, sense presentació de garantia, quan el recurrent justifiqui la impossibilitat de presentar-la o demostri fefaentment que hi ha errors materials en la liquidació que s'impugna.
No obstant l'anterior, si la impugnació afecta a un acte censal no es suspendrà en cap cas, per aquest fet, el procediment de cobrament de la liquidació que se'n derivi, sense perjudici que, si la resolució que es dicti en matèria censal afecta al resultat de la liquidació pagada, es dugui a terme la corresponent devolució d'ingressos.
4. Les liquidacions d'ingrés directe han de ser satisfetes en els períodes fixats en l'article 62 de la Llei general tributària.
Transcorregut el període voluntari de cobrament sense que s'hagi efectuat l'ingrés s'iniciarà el període executiu, que determinarà l'exigència dels interessos de demora i dels recàrrecs en els termes prevists als articles 26 i 28 de la Llei general tributària.
5. Les quantitats degudes meriten interès de demora des de l'endemà del venciment del deute en període voluntari fins al dia del seu ingrés, i s’exigirà quan resulti exigible el recàrrec de constrenyiment ordinari, però no quan sigui exigible el recàrrec executiu o el recàrrec de constrenyiment reduït.
El tipus d'interès és el vigent al llarg del període en què es meriti, fixat conforme al que disposa l'article 26.6 de l’esmentada Llei general tributària.
Article 12.- Comprovació i investigació.
Per delegació del Ministeri d'Hisenda, l'Ajuntament o l’Ens al qual hagi delegat aquest les seves competències de gestió tributària, exercirà les funcions d'inspecció de l'impost, que comprendran la comprovació i la investigació, la pràctica de les liquidacions tributàries que, si s'escau, siguin procedents i la notificació de la inclusió, exclusió o alteració de les dades contingudes en les respectives matrícules, tot això referit, exclusivament, als supòsits de tributació per quota municipal.
Article 13.- Gestió per delegació.
1. Si la gestió del tribut ha estat delegada en la Diputació de Barcelona, les normes contingudes en l'article 11è seran aplicables a les actuacions que ha de fer l'Administració delegada.
2. Quan l'Administració estatal hagi delegat en la Diputació de Barcelona les funcions de gestió censal, l'Organisme de Gestió Tributària portarà a terme totes les actuacions necessàries per a mantenir i actualitzar la matrícula de contribuents, d'acord amb el que disposi la normativa d'aplicació.
3. Totes les actuacions de gestió i recaptació que dugui a terme l'Organisme de Gestió Tributària s'ajustaran al que preveu la normativa vigent i a la seva ordenança general de gestió, inspecció i recaptació, aplicable als processos de gestió dels ingressos locals, la titularitat dels quals correspon als municipis de la província de Barcelona que hagin delegat les seves facultats en la Diputació.
Article 14.- Data d'aprovació i vigència.
Aquesta Ordenança fiscal, aprovada pel Ple en sessió celebrada a ..., el ... de ... de ...., començarà a regir el dia 1r de gener de l’any 20.... i continuarà vigent mentre no se n'acordi la modificació o derogació. En cas de modificació parcial, els articles no modificats restaran vigents.
Disposició addicional.
Les modificacions produïdes per Llei de Pressupostos Generals de l'Estat o altra norma de rang legal que afectin a qualsevol element d'aquest Impost, seran d'aplicació automàtica dins de l'àmbit d'aquesta ordenança.
Disposició transitòria.
Els beneficis fiscals concedits a l’empara d’aquesta ordenança, i que es puguin estendre a exercicis successius al del seu reconeixement, mantindran la seva vigència per a aquests exercicis futurs sempre i quan es prevegi la seva concessió a l’ordenança fiscal corresponent a l’any en qüestió i, en tot cas, es requerirà que el subjecte passiu reuneixi els requisits que per al seu gaudiment s’estableixi a l’ordenança que resulti d’aplicació en l’exercici objecte de tributació.
Així mateix, la quantia i l’abast del benefici fiscal seran, per a cada exercici objecte de tributació, els que determini l’ordenança fiscal reguladora del present impost, vigent per a l’exercici de què es tracti. 

TEXTOS ALTERNATIUS (OPCIONALS).
Article 5.- Beneficis fiscals de caràcter potestatiu.
1. A l’empara del que disposa l’article 88.2.a) del text refós de la Llei reguladora de les hisendes locals, aprovat per Reial decret legislatiu 2/2004, de 5 de març, els qui iniciïn l'exercici de qualsevol activitat empresarial, i tributin per quota municipal, gaudiran d’una bonificació del ...... (fins al 50%) de la quota tributària durant els 5 anys d’activitat següents a la conclusió del segon període de desenvolupament d’aquella. El període d’aplicació de la bonificació caducarà transcorreguts 5 anys des de la finalització de l’exempció prevista en el paràgraf b) de l’apartat 1 de l’art. 82 del text refós de la Llei reguladora de les hisendes locals. 

Per poder gaudir de la bonificació es requereix que l'activitat econòmica no s'hagi exercit anteriorment sota cap altra titularitat, en els termes regulats a l’apartat B de l’article 4.1 de la present Ordenança.
Quan es tracti de subjectes passius per l'impost que ja estiguessin realitzant activitats empresarials subjectes al mateix, no es considerarà que s'inicia una nova activitat en els següents casos:
a) Quan l'alta sigui deguda a canvis normatius en la regulació de l'impost.
b) Quan l'alta sigui conseqüència d'una reclassificació de l'activitat que s'estava exercint.
c) Quan l'alta suposi l'ampliació o reducció de l'objecte material de l'activitat que ja s'estava realitzant.
d) Quan l'alta sigui conseqüència de l'obertura d'un nou local per a la realització de l'activitat per la qual ja s'estava tributant.
2. A l’empara del que disposa l’article 88.2.b) del text refós de la Llei reguladora de les hisendes locals, aprovat per Reial decret legislatiu 2/2004, de 5 de març, gaudiran d’una bonificació del ........ (fins al 50%) de la quota tributària del període impositiu corresponent els subjectes passius per quota municipal que incrementin en almenys ... treballador (s) la mitjana de la plantilla de treballadors amb contracte indefinit afectes al conjunt de les activitats desenvolupades en el municipi.
L’increment s’obtindrà per diferència entre la mitjana de la plantilla del període impositiu immediat anterior al d’aplicació de la bonificació i l’anterior a aquell. Per calcular aquesta mitjana de la plantilla es multiplicarà el nombre de treballadors amb contracte indefinit existent en cada període pels dies que han estat en actiu durant el mateix i es dividirà el resultat pels dies de duració del període, o per 365 dies si és d’un any, amb les següents especialitats:
a) En els supòsits d’absorció, fusió i transformació d’empreses el còmput de les plantilles de l’any base es realitza atenent la situació conjunta de les empreses afectades abans i desprès de l’operació.
b) En el supòsit de subjectes passius que realitzin activitats en més d’un municipi no es considerarà increment de plantilla el trasllat de treballadors que ja formaven part de l’empresa a centres d’activitat situats en el municipi.
c) Quan es tracti de treballadors a temps parcial, es calcularà el nombre equivalent d’ells en funció de la durada d’una jornada laboral completa.
Aquesta bonificació és incompatible amb la regulada en l’apartat anterior, i s’haurà de sol·licitar dintre del primer trimestre de l’any en el qual és d’aplicació, juntament amb la documentació acreditativa següent: 

- 
Llistat de tots els treballadors que han tingut una relació contractual indefinida durant els dos exercicis immediatament anteriors a l’exercici pel qual es demana la bonificació, indicant el nom i cognoms, NIF/NIE, número de la Seguretat Social, data d’inici de la prestació de serveis amb contracte indefinit, si escau, data de baixa, i adreça del centre de treball on presten el servei cadascun dels treballadors. Aquesta llista s’ha de presentar en un full de càlcul tipus excel.

-
Informe emès per la Tresoreria General de la Seguretat Social, de vida laboral del codi de compte de cotització de l'empresa dels dos exercicis immediatament anteriors a l’exercici pel qual es demana la bonificació. Aquest document ha d’estar expedit en l'exercici que es sol·licita la bonificació.

L’acord de concessió inclourà, si s’escau, el càlcul de la quota tributària bonificada que integrarà la liquidació del període impositiu corresponent.
3. A l’empara del que disposa l’article 88.2.c) del text refós de la Llei reguladora de les hisendes locals, aprovat per Reial decret legislatiu 2/2004, de 5 de març, gaudiran d’una bonificació del ........ (fins al 50%) de la quota tributària corresponent els subjectes passius per quota municipal que s’hagin acollit a qualsevol de les modalitats d’autoconsum d’energia amb generació d’origen renovable o a partir de sistemes de cogeneració, sempre i quan les instal·lacions generadores no siguin obligatòries d’acord amb la normativa, estiguin ubicades en el terme municipal i l’energia hi obtinguda es dediqui a activitats pròpies realitzades en el municipi. En aquest supòsit es bonificarà tant la quota tributària de l’activitat de producció d’energia, com la de les activitats en les quals es consumeixi l’energia produïda. 

Aquesta bonificació, que té caràcter pregat i una durada màxima de (...) períodes impositius, s’aplicarà a partir de l’exercici següent a aquell en què s’hagi fet la instal·lació, motiu pel qual s'haurà de sol·licitar per primera vegada dintre del primer trimestre de l’exercici següent a aquell en què la mateixa hagi finalitzat i dins del primer trimestre de cadascun dels exercicis successius d’aplicació. Quan s’iniciï l’activitat, la primera sol·licitud s’haurà de presentar juntament amb la declaració d’alta.
No podran gaudir novament d’aquesta bonificació els subjectes passius que ja hagin exhaurit el període de gaudiment d’una bonificació reconeguda amb anterioritat, ja sigui per una ampliació de la instal·lació existent, o per una nova instal·lació de la mateixa tipologia.

La suma de l’import a bonificar de totes les quotes tributàries del municipi corresponents al període d’aplicació de la bonificació no podrà superar en cap cas el …. % del cost total de la instal·lació.
A aquesta sol·licitud s’haurà d’adjuntar la documentació que acrediti que es compleixen els requisits detallats en el paràgraf primer d’aquest apartat, així com les factures acreditatives de la inversió econòmica realitzada.

Prèviament al reconeixement de l’aplicació d’aquesta bonificació, els tècnics municipals n’emetran, si escau, informe favorable.
Aquesta bonificació és incompatible amb la regulada en l’apartat (o els apartats ....) anterior(s).

4. A l’empara del que disposa l’article 88.2.c) del text refós de la Llei reguladora de les hisendes locals, aprovat per Reial decret legislatiu 2/2004, de 5 de març, gaudiran d’una bonificació del ........ (fins al 50%)  de la quota tributària corresponent els subjectes passius per quota municipal que traslladin les seves instal·lacions situades al municipi a (indicar la zona o zones), en tractar-se d’una zona allunyada de les zones més poblades del terme municipal.
La bonificació, que té caràcter pregat i una durada màxima de (...) períodes impositius des que tingui efectes econòmics el trasllat, sempre que les instal·lacions continuïn en la zona indicada, s’ha de sol·licitar en el termini establert reglamentàriament per a la presentació de la declaració de variació del domicili de l’activitat.
Aquesta bonificació és incompatible amb la regulada en l’apartat (o els apartats ...) anterior(s).
5. A l’empara del que disposa l’article 88.2.c) del text refós de la Llei reguladora de les hisendes locals, aprovat per Reial decret legislatiu 2/2004, de 5 de març, gaudiran d’una bonificació del ........ (fins al 50%) de la quota tributària corresponent els subjectes passius per quota municipal que estableixin un pla de transport per als seus treballadors afectes a les activitats desenvolupades en el municipi, quan l’Ajuntament consideri que l’esmentat pla redueix de manera significativa el consum d’energia i les emissions d’agents contaminants o que afavoreix la fluïdesa del trànsit en el municipi. La suma de l’import a bonificar de totes les quotes tributàries del municipi no podrà superar en cap cas el (.....%) del cost del servei de l’exercici anterior.

Aquesta bonificació, que té caràcter pregat, s’haurà de sol·licitar dintre del primer trimestre de l’exercici de la seva aplicació, juntament amb la documentació acreditativa (pla de transport i factures del cost del servei de l’exercici anterior).

Aquesta bonificació és incompatible amb la regulada en l’apartat (o els apartats ....) anterior(s).
6. A l’empara del que disposa l’article 88.2.d) del text refós de la Llei reguladora de les hisendes locals, aprovat per Reial decret legislatiu 2/2004, de 5 de març, els subjectes passius per quota municipal que durant un període impositiu obtinguin un rendiment net negatiu derivat de les activitats desenvolupades en el municipi gaudiran d’una bonificació del ........ (fins al 50%) de la quota tributària corresponent al dit període. Quan el rendiment net del període indicat sigui positiu, però no superi els límits que s’indiquen a continuació gaudiran igualment d’una bonificació en els percentatges que s’assenyalen:
- Rendiment net inferior a ... EUR ... %.
A efectes d’aquesta bonificació s’entendrà per rendiment net la diferència entre els beneficis i les pèrdues d’explotació, comptabilitzats de conformitat amb el que disposa la legislació mercantil vigent.
Aquesta bonificació, que té caràcter pregat, s’haurà de sol·licitar en el mateix termini en què s’hagin de presentar les declaracions de l’Impost sobre societats, de l’Impost sobre la renda dels no residents o de l’impost sobre la renda de les persones físiques, segons procedeixi, juntament amb la documentació acreditativa. L’acord de concessió inclourà, si s’escau, la quantia de la quota tributària a retornar, que en cap cas tindrà la consideració d’ingrés indegut.
Aquesta bonificació és incompatible amb la regulada en l’apartat (o els apartats ...) anterior(s).
7. A l’empara del que disposa l’article 88.2.e) del text refós de la Llei reguladora de les hisendes locals, aprovat per Reial decret legislatiu 2/2004, de 5 de març, gaudiran d’una bonificació del ........ (fins al 95%) de la quota tributària els subjectes passius per quota municipal que duguin a terme activitats que siguin declarades d’especial interès o utilitat municipal per concorre circumstàncies socials, culturals, històric artístiques o de foment de l’ocupació que justifiqui tal declaració. Correspondrà aquesta declaració al Ple de la Corporació i s’acordarà, prèvia sol·licitud del subjecte passiu, per vot favorable de la majoria simple dels seus membres.
Aquesta bonificació és incompatible amb la regulada en l’apartat (o els apartats ....) anterior(s).
8. A l’empara del que disposa l’article 88.2.f) del text refós de la Llei reguladora de les hisendes locals, aprovat per Reial decret legislatiu 2/2004, de 5 de març, gaudiran d’una bonificació del ........ (fins al 50%) de la quota tributària corresponent els subjectes passius per quota municipal que, sense estar obligats per la normativa, hagin instal·lat en els locals del municipi afectes a les seves activitats econòmiques punts de recàrrega per a vehicles elèctrics que disposin de la corresponent homologació per l’Administració competent. També gaudiran d’aquesta bonificació aquells que, estant obligats, n’hagin instal·lat un nombre que excedeixi l’obligatorietat.
Aquesta bonificació, que té caràcter pregat, s'aplicarà en l’exercici següent a aquell en què s’hagi inscrit la instal·lació en el registre d’Instal·lacions Tècniques de Seguretat Industrial de Catalunya (RITSIC), motiu pel qual s’haurà de sol·licitar dintre del primer trimestre de l’exercici següent a aquell en què s’hagi efectuat l’esmentada inscripció. Quan s’iniciï l’activitat, la sol·licitud s’haurà de presentar juntament amb la declaració d’alta. En ambdós casos s’haurà d’adjuntar el certificat de la inscripció en el RITSIC i les factures acreditatives de la inversió econòmica realitzada.
No podran gaudir novament d’aquesta bonificació els subjectes passius que ja hagin exhaurit el període de gaudiment d’una bonificació reconeguda amb anterioritat per una ampliació de la instal·lació existent.

Prèviament al reconeixement de l’aplicació d’aquesta bonificació, els tècnics municipals emetran, si escau, informe favorable, on es deixi constància del nombre de punts de recàrrega la instal·lació dels quals no és obligatòria.
La suma de l’import de la bonificació de totes les quotes tributàries del municipi no podrà superar en cap cas el …. % del cost total de la instal·lació realitzada de manera voluntària.
Aquesta bonificació és incompatible amb la regulada en l’apartat (o els apartats ....) anterior(s).

9. Les bonificacions establertes en aquest article abasten exclusivament a la quota tributària, integrada per la quota de tarifa ponderada pel coeficient previst en l’article 8 i modificada, si s'escau, per aplicació del coeficient de situació fixat en l’article 9 d’aquesta ordenança.
10. Les bonificacions s’aplicaran a la quota resultant d’aplicar, si és el cas, les bonificacions a què es refereixen els punts 5 i 6 de l’article 4 d’aquesta ordenança, i a les establertes en els apartats anteriors d’aquest article que siguin d’aplicació simultània.

